Սվետլանա Իվանովա

Սվետլանա Անդրեևնա Իվանովա (ռուս.՝ Светлана Андреевна Иванова, սեպտեմբերի 26, 1985(1985-09-26), Մոսկվա, ԽՍՀՄ), կինոյի և թատրոնի ռուս դերասանուհի։


== Կենսագրություն ==
Սվետլանա Իվանովան ծնվել է 1985 թվականի սեպտեմբերի 26-ին Մոսկվայում։ Նրա ծնողները ինժեներ-էներգետիկներ են։ Սվետլանա Իվանովան սովորել է ֆիզիկա-մաթեմատիկական թեքմամբ դպրոցում, 14 տարեկանից պարապել է թատերական ստուդիայում։
2006 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը (Իգոր Յասուլովիչի արվեստանոց)։ Դեռ ուսանողական տարիներին կատարել է նորամուտը կինոյում՝ նկարահանվելով «Սանիկ» և «Հրաժեշտի արձագանք» սերիալներում։ 2011 թվականից աշխատում է Մոսկվայի «Սովրեմեննիկ» թատրոնում։ 2012 թվականի մարտի 22-ին կատարել է իր նորամուտը «Երեք ընկեր» ներկայացումում՝ կատարելով Պատրիցիա Հոլմանի դերը։
Նկարահանվել է «ZNАКI» խմբի «Полли» (ռեժիսոր՝ Մ. Սեգալ), «ПРОЛОГ» խմբի «Ты лишь свет» (ռեժիսորներ՝ Օ. Գորոդեցկայա, Վ. Լիսնևսկի), «КАСТА» խմբի «Радиосигналы» (ռեժիսոր՝ Մ. Սեգալ), «Интонация» (In2Nation) խմբի «Август. Восьмого» տեսահոլովաներում։
2015 թվականին Եվգենի Պապունաշվիլիի հետ մասնակցել է «Պարեր աստղերի հետ» նախագծին։


=== Անձնական կյանք ===
Քաղաքացիական ամուսնությամբ ապրել է բեմադրիչ օպերատոր Վյաչեսլավ Լիսնևսկու հետ, որի հետ ծանոթացել էր 2006 թվականին նկարահանման հրապարակում։ 2010 թվականին զույգը բաժանվել է։
2011 թվականի գարնանը Սվետլանա Իվանովան, ըստ ԶԼՄ-ների տարածած տեղեկությունների, սիրավեպ է սկսել ռեժիսոր Ջանիկ (Ջախոնգիր) Ֆայզիևի Джаник (Джахонгир) Файзиев) հետ։ 2015 թվականի հունիսին Մոսկվայի 37-րդ կինոփառատոնի շրջանակներում HELLO! ամսագրի կազմակերպած երեկույթի ժամանակ հրապարակորեն հայտարարվել է նրանց հարաբերությունների մասին։
2012 թվականին Սվետլանա Իվանովան դուստր է ունեցել, որին կոչել են Պոլինա։


== Արվեստ ==


=== Դերեր թատրոնում ===
«Վերմուտ» (Կ. Շլենդեր, դիպլոմային աշխատանք)
«Սուրբ ծնունդը սինյոր Կուպելոյի տանը» (Է. դե Ֆիլիպո, դիպլոմային աշխատանք)
«Երբ կավարտվի պատերազմը» (դիպլոմային աշխատանք)
«Խավարի իշխանություն» (Լև Տոլստոյ, դիպլոմային աշխատանք)
«Մի՛ արթնացրեք քնած շանը» (ըստ Ջոն Բոյնտոն Պրիստլիի «Վտանգավոր շրջադարձ» պիսեի) – Բետի«Սովրեմեննիկ» թատրոն«Երեք ընկեր» (ըստ Էրիխ Մարիա Ռեմարկի վեպի) – Պատրիցիա Հոլման
«Ջերմ սիրտ» (Ալեքսանդր Օստրովսկի) – Պարաշա
«Երեք քույր» (Անտոն Չեխով) – Իրինա


=== Ֆիլմագրություն ===


== Մրցանակներ և անվանակարգեր ==
2006 – «Բալթիական դեբյուտներ» երրորդ միջազգային կինոփառատոնի ժյուրիի հատուկ մրցանակ «Franz + Polina» ֆիլմում Պոլինայի դերը կատարելու համար,
2006 – ԱՊՀ և Բալթիկայի երկրների «Կինոշոկ» (Անապա) 15-րդ բաց կինոփառատոնի մրցանակ Կնոջ լավագույն դերակատարում անվանակարգում «Franz + Polina» ֆիլմում Պոլինայի դերը կատարելու համար,
2006 – Յու. Օզերովի անվան ռազմական կինոյի 4-րդ միջազգային կինոփառատոնի (Սանկտ Պետերբուրգ) «Ոսկե սուր» մրցանակ Կնոջ լավագույն դերակատարում անվանակարգում «Franz + Polina» ֆիլմում Պոլինայի դերը կատարելու համար,
2006 – Ս. Բոնդարչուկի անվան «Волоколамский рубеж» ռազմահայրենասիրական կինոյի III միջազգային կինոփառատոնի մրցանակ Կնոջ լավագույն դերակատարում անվանակարգում «Franz + Polina» ֆիլմում Պոլինայի դերը կատարելու համար,
2006 – Կինոյի դերասանների «Созвездие» XIV միջազգային կինոփառատոնի մրցանակ «Franz + Polina» ֆիլմում Պոլինայի դերը կատարելու համար,
2006 – Երիտասարդական կինոյի «Отражение» մոսկովյան I բաց փառատոնի (Զելենոգրադ) մրցանակ Լավագույն դերասանուհի անվանակարգում «Franz + Polina» ֆիլմում Պոլինայի դերը կատարելու համար,
2008 – Յու. Օզերովի անվան ռազմական կինոյի V միջազգային կինոփառատոնի «Ոսկե սուր» մրցանակ Կնոջ լավագույն դերակատարում անվանակարգում «Հայր» գեղարվեստական ֆիլմում կատարած դերի համար,
2016 – Կինոյի և հեռուստատեսության պրոդյուսերների միության պրոֆեսիոնալ մրցանակ հեռուստատեսային կինոյի բնագավառում Հեռուստատեսային ֆիլմի/սերիալի լավագույն դերասանուհի անվանակարգում («Հղիության թեստ» հեռուստասերիալ),
2017 – ներկայացվել է «Ոսկե արծիվ» մրցանակի հեռուստատեսային ֆիլմում կնոջ լավագույն դերակատարման համար («Քննիչ Տիխոնով» հեռուստասերիալ)։


== Ծանոթագրություններ ==


== Արտաքին հղումներ ==
Սվետլանա Իվանովան ruskino.ru կայքում Archived 2012-10-05 at the Wayback Machine.